રુહીને હવે ‘A-Z’ અને ‘1-10’ સુધી બોલતા આવડી ગયું છે પણ એ બોલવાનું એની મન મરજી પર છે. આપણે ગમે તેટલા પ્રયત્ન કરીએ પણ એને એ બોલવું હોય તો જ બોલે. જો કે આ વાત યોગ્ય જ છે કારણ કે મા બાપ છોકરાઓને ચાવીવાળા રમકડાની જેમ ટ્રીટ કરતા હોય છે. દિવસમાં મા બાપ 10 વખત A-B-C-D અને 1-10ની ચાવી ભર્યા કરતા હોય તો છોકરું બિચારું ક્યાં સુધી રમકડાની જેમ ટેપ વગાડે રાખે? હવે બધાં પ્રાણીઓના નામ પણ બોલતા આવડે છે અને ચિત્રો જોઇને ખબર પણ પડે છે કે ક્યું પ્રાણી છે. સાથે સાથે પોતાના મોઢા પર આંગળી રાખીને મને બતાવીને ચૂપ રહેવાની સલાહ આપતા પણ આવડી ગયું છે.